CELEX: 52007PC0368
Language: ga
Date: 2007-06-28
Title: Togra le haghaidh rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 1924/2006 maidir le héilimh faoi chothú agus sláinte a dhéantar ar bhianna

Fógra dlíthiúil tábhachtach

|

52007PC0368

Togra le haghaidh rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 1924/2006 maidir le héilimh faoi chothú agus sláinte a dhéantar ar bhianna  /* COIM/2007/0368 leagan deireanach - COD 2007/0128 */  

	[pic] | COIMISIÚN NA gCOMHPHOBAL EORPACH |An Bhruiséil 28.6.2007COIM(2007) 368 leagan deireanach2007/0128 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 1924/2006 maidir le héilimh faoi chothú agus sláinte a dhéantar ar bhianna(arna thíolacadh ag an gCoimisiún)MEABHRÁN MÍNIÚCHÁINIs  atá sa togra dhá leasú ar Airteagal 14 agus 28 de Rialachán (CE) Uimh. 1924/2006 ó Pharlaimint na hEorpa agus ón gComhairle maidir le héilimh faoi chothú agus sláinte a dhéantar ar bhianna. Is  is cuspóir dó foráil a dhéanamh d'idirthréimhse leormhaith maidir le héilimh faoi shláinte a thagraíonn d'fhorbairt agus do shláinte leanaí.Tá éilimh den sórt sin, ar nós éileamh eile faoi shláinte agus cothú, á n-úsáid cheana i margadh an Chomhphobail. Maidir le héilimh faoi chothú arna n-úsáid i mBallstát roimh an 1 Eanáir 2006 i gcomhlíonadh forálacha náisiúnta atá infheidhme maidir leo agus ar éilimh iad nach n-áirítear san Iarscríbhinn a ghabhann le Rialachán (CE) Uimh. 1924/2006, féadfar leanúint díobh a úsáid go dtí trí bliana tar éis don Rialachán seo a theacht i bhfeidhm. Maidir le héilimh faoi shláinte seachas iad siúd a thagraíonn d'fhorbairt agus do shláinte leanaí, bainfidh siad leas freisin as bearta idirthréimhseacha a shonraítear in Airteagal 28(5) agus (6) den Rialachán seo.Níor éirigh le Rialachán (CE) Uimh. 1924/2006, áfach, foráil a dhéanamh do bhearta idirthréimhseacha comhchosúla maidir le héilimh a thagraíonn d'fhorbairt agus do shláinte leanaí. Tháinig an cor seo chun cinn mar gheall ar na leasuithe éagsúla ar an Rialachán arna nglacadh le linn an nós imeachta comhchinnteoireachta. Chun cosaint níos fearr a áirithiú do leanaí, cinneadh go ndéanfar na héilimh a thagraíonn dá bhforbairt agus sláinte a mheas faoin gcóras céanna le héilimh faoi phriacal galar a laghdú (údarú). Tugadh an t-athrú seo isteach le dhá leasú arb éard a bhí iontu na focail "agus éilimh a thagraíonn d'fhorbairt agus do shláinte leanaí" a chur leis an teideal agus leis an gcéad mhír d'Airteagal 14 den Rialachán, a bhaineann le héilimh faoi phriacal galar a laghdú. Dá thoradh sin, áirítear éilimh a thagraíonn do leanaí mar éilimh faoi phriacal galar nach bhforáiltear d'idirthréimhse ar bith ina leith sa Rialachán toisc nár ceadaíodh iad faoi na rialacha a raibh feidhm acu sular glacadh an Rialachán.Thabharfaí le tuiscint le heaspa bearta idirthréimhseacha maidir leis na héilimh a thagraíonn d'fhorbairt agus do shláinte leanaí nach gceadófaí na héilimh sin a dhéanamh, amhail ó chur i bhfeidhm an Rialacháin (1 Iúil 2007), ar tháirgí arna dtáirgeadh tar éis an dáta sin. In Airteagal 28(1), leagtar síos an t-aon bheart idirthréimhseach láithreach amháin atá infheidhme maidir le héilimh a thagraíonn d'fhorbairt agus do shláinte leanaí. Baineann sé leis na táirgí a chuirfear ar an margadh nó a bheidh lipéadaithe roimh an 1 Iúil 2007. Beidh feidhm ag an idirthréimhse seo maidir leis na táirgí a bheidh le fáil go fisiciúil ar na seilfeanna nó a bheidh lipéadaithe cheana féin, ach ní bheidh feidhm aici maidir le táirgí a tháirgtear agus a dháiltear tar éis an dáta sin. Beidh cur isteach ar an margadh nuair a bheidh stoic caite.Dá bhrí sin, beartaítear bearta idirthréimhseacha a fhoráil maidir le héilimh a thagraíonn d'fhorbairt agus do shláinte leanaí.Maidir le hidirthréimhse den sórt sin agus nós imeachta um údarú maidir le héilimh a thagraíonn d'fhorbairt agus do shláinte leanaí, áiritheoidh siad cosaint don ghrúpa tomhaltóirí dá bhfuil siad ceaptha, agus tabharfaidh siad fuílleach ama do na hoibreoirí eacnamaíocha chun go mbeidh trasdul rianúil ag comhlíonadh forálacha an Rialacháin seo.Níl aon iarmhairtí ag an togra ar bhuiséad an Chomhphobail Eorpaigh.2007/0128 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 1924/2006 maidir le héilimh faoi chothú agus sláinte a dhéantar ar bhiannaTÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ag bunú an Chomhphobail Eorpaigh, agus go háirithe Airteagal 95 de,Ag féachaint don togra ón gCoimisiún[1],Ag féachaint don tuairim ó Choiste Eacnamaíoch agus Sóisialta na hEorpa[2],Ag féachaint don tuairim ó Choiste na Réigiún[3],Ag gníomhú de réir an nós imeachta atá leagtha síos in Airteagal 251 den Chonradh[4],De bharr an méid seo a leanas:1.  Maidir le Rialachán (CE) Uimh. 1924/2006 ó Pharlaimint na hEorpa agus ón gComhairle maidir le héilimh faoi chothú agus sláinte a dhéantar ar bhianna, leagann sé síos rialacha maidir le héilimh a úsáid i lipéadú, tíolacadh agus fógraíocht bianna.2.  Toirmiscfear éilimh faoi shláinte mura mbeidh siad i gcomhréir leis na ceanglais ghinearálta agus shonracha arna leagan síos le Rialachán (CE) Uimh. 1924/2006 agus mura n-áireofar iad i liostaí Comhphobail d'éilimh údaraithe faoi shláinte. Tá na liostaí sin d'éilimh faoi shláinte fós le bunú ag úsáid nósanna imeachta arna sonrú sa Rialachán. Dá thoradh sin, ní bheidh na liostaí sin i bhfeidhm ar an 1 Iúil 2007, dáta chur i bhfeidhm an Rialacháin.3.  Dá bharr sin, foráiltear i Rialachán (CE) Uimh. 1924/2006 do bhearta idirthréimhseacha maidir le héilimh faoi shláinte seachas na cinn a thagraíonn do laghdú priacail galar agus d'fhorbairt agus do shláinte leanaí.4.  Ní raibh aon bheart idirthréimhseach ag teastáil maidir le héilimh faoi shláinte a thagraíonn do laghdú priacail galar. Mar gheall ar an toirmeasc ag Treoir 2000/13/CE ar éilimh a thagraíonn do chosc, do chóireáil agus do leigheas galar, agus mar gheall ar thabhairt isteach aicme nua éileamh a thagraíonn do laghdú priacail galar ag Rialachán (CE) Uimh. 1924/2006, níor chóir do tháirgí a mbeadh na héilimh sin ag gabháil leo a bheith ar mhargadh an Chomhphobail.5.  Tugadh isteach an aicme éileamh a thagraíonn d'fhorbairt agus do shláinte leanaí ag céim an-déanach den nós imeachta chun Rialachán (CE) Uimh. 1924/2006 a ghlacadh, gan foráil a dhéanamh do bhearta idirthréimhseacha. Tá táirgí a ngabhann éilimh den sórt sin leo ar mhargadh an Chomhphobail cheana féin, áfach.6.  Chun cur isteach ar an margadh a sheachaint, is cuí go gcuirfear éilimh a thagraíonn d'fhorbairt agus do shláinte leanaí faoi réir na mbearta idirthréimhseacha céanna leis na héilimh eile faoi shláinte.7.  Dá bhrí sin, ba chóir Rialachán (CE) Uimh. 1924/2006 a leasú dá réir sin,TAR ÉIS AN RIALACHÁN SEO A GHLACADH:Airteagal 1Leasaítear Rialachán (CE) Uimh. 1924/2006 mar seo a leanas:(1) In Airteagal 14, cuirtear an méid seo a leanas in ionad mhír (1):'1. D'ainneoin Airteagal 2(1)(b) de Threoir 2000/13/CE, féadfar na héilimh seo a leanas a dhéanamh i gcás ina mbeidh siad údaraithe de réir an nós imeachta arna leagan síos in Airteagail 15, 16, 17 agus 19 den Rialachán seo lena n-áireamh i liosta Comhphobail d'éilimh cheadaithe den sórt sin mar aon leis na coinníollacha is gá chun na héilimh seo a úsáid:(a) éilimh faoi phriacal galar a laghdú,(b) éilimh a thagraíonn d'fhorbairt agus do shláinte leanaí.'(2) In Airteagal 28(6), cuirtear an méid seo a leanas in ionad na habairte tosaigh:'Maidir le héilimh faoi shláinte seachas iad siúd dá dtagraítear in Airteagal 13(1)(a) agus in Airteagal 14(1)(a), arna n-úsáid i gcomhréir le forálacha náisiúnta roimh dháta an Rialacháin seo a theacht i bhfeidhm, beidh siad faoi réir an méid seo a leanas:'Airteagal 2Tiocfaidh an Rialachán seo i bhfeidhm an 1 Iúil 2007.Beidh an Rialachán seo ina cheangal go huile agus go hiomlán agus infheidhme go díreach i ngach Ballstát.Arna dhéanamh sa Bhruiséil,Thar ceann Pharlaimint na hEorpa Thar ceann na ComhairleAn tUachtarán An tUachtarán [1] IO C […], […], lch. […].[2] IO C […], […], lch. […].[3] IO C […], […], lch. […].[4] IO C […], […], lch. […].